stanford-oval/wikipedia huggingface dataset:
Sekretiini

Malli sekretiinin rakenteesta sitoutuneena pilotiiniin
Sekretiini on ruoansulatuksen peptidihormoni, joka osallistuu mahan, haiman ja maksan eritystoiminnan säätelyyn. Sekretiiniä erittyy verenkiertoon pohjukaissuolen limakalvon rauhasten S-soluista. S-soluja on myös vähäisemmissä määrin pohjukaissuolessa (ohutsuolen alkuosassa).
Sekretiini osallistuu ruoansulatuskanavan happamuuden säätelyyn. Sekretiinin eritys käynnistyy, kun mahasta saapuu hapanta ruokasulaa pohjukaissuoleen. Sekretiinin vaikutuksesta mahan parakriinisolujen haponeritys vähenee. Samalla se saa haiman rauhasten sentroasinaarisolut erittämään enemmän bikarbonaattia, joka pohjukaissuoleen saapuessaan neutraloi ruokasulan happamuutta ja suojelee näin suolistoa vaurioilta.
Maksassa sekretiini lisää sapen tuotantoa. Sekretiinin eritys toimii yhdessä kolekystokiniinin kanssa, joka saa aikaan sappirakon supistumisen. Tällöin suolistoon saapuva sappi auttaa yhdessä haiman lipaasin kanssa saattamaan ruokasulassa olevan rasvan imeytyvään muotoon.
Sekretiini osallistuu myös kehon vesitasapainon säätelyyn vaikuttamalla hypotalamuksen, aivolisäkkeen ja munuaisten soluihin.
Sekretiinin CAS-numero on 1393-25-5.
Aiheesta muualla

Turun yliopisto: Sekretiini-hormoni vähentää ruokahalua aktivoimalla ruskeaa rasvaa
PubChem: Secretin (englanniksi)
Kyoto Encyclopedia of Genes and Genomes (KEGG): Secretin (englanniksi)
UniProt: Secretin, Homo sapiens (Human) (englanniksi)
DrugBank: Secretin human (englanniksi)
Scott Frank

Scott Frank (s. 10. maaliskuuta 1960) on yhdysvaltalainen elokuvakäsikirjoittaja. Työ elokuvassa Mieletön juttu (1998) toi hänelle muun muassa Edgar-palkinnon ja Oscar-ehdokkuuden. Muiden teosten joukossa ovat Pieni mies Tate (1991), Murha menneisyydestä (1991), Petos mielessä (1993), Get Shorty – hyvä pätkä (1995), Minority Report (2002), Tulkki (2005). Frankin ensimmäinen ohjaustyö nähtiin elokuvassa The Lookout (2007). Vuoden 2014 jännityselokuva Tanssi haudoilla on myös Frankin ohjaama.
Aiheesta muualla

Scott Frank Internet Movie Databasessa. (englanniksi)
Sara Väyrynen

Sara Väyrynen (o.s. Sajanti, s. 17. joulukuuta 1987 Janakkala) on suomalainen yleisurheilija. Väyrysen päämatka on 3 000 metrin estejuoksu. Muiden juoksijoiden tapaan hän aloitti uransa lyhyemmillä matkoilla ja on hivuttautunut vähitellen kohti nykyistä päämatkaansa. Seuratasolla hän aloitti urheilemisen Nurmon Urheilijoiden riveissä, mutta nyt hän edustaa Seinäjoen Seudun Urheilijoita. Aikuisten SM-kisoissa Väyrynen on saavuttanut hopeaa 4×800 metrin viestissä ja ollut edustamassa Suomea Suomi–Ruotsi-maaottelussa 800 metrillä, 1 500 metrillä, 3 000 metrin estejuoksussa ja 8 kilometrin maastojuoksussa.
Väyrysen valmentajana toimii hänen isänsä Juha Sajanti ja hänellä on myös yleisurheileva kaksoissisko Eeva Feuth.
Sara Ussher

Sara Ussher on suomalainen sulkapalloilija. Hän voitti sulkapallon naisten kaksinpelin Suomen mestaruuden kaudella 1980–1981 sekä nelinpelin Suomen mestaruuden yhdessä Nina Sundbergin kanssa kaudella 1993–1994. Ussher edusti HBC Helsinfors Badminton Club -sulkapalloseuraa.
Sakarinlampi (Kouvola)

| Sakarinlampi |
| --- | --- |
Valtiot:  Suomi
Maakunnat:  Kymenlaakso
Kunnat:  Kouvola (Jaala)
Koordinaatit:  61°04′49″N, 26°21′07″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Pyhäjärven alue (14.12)
Laskuoja:  oja Ruonalampeen 
Järvinumero:  14.126.1.010
Mittaustietoja
Pinnankorkeus:  95,6 m  
Pituus:  230 m  
Leveys:  110 m  
Rantaviiva:  0,495 km  
Pinta-ala:  1,541 ha  
Saaria:  ei saaria 
 fiSakarinlampi 
Sakarinlampi  on Kymenlaaksossa Kouvolan Jaalassa, Raajärvellä sijaitseva lampi.
Maantietoa

Lammen pinta-ala on 1,5 hehtaaria, se on 250 metriä pitkä ja 100 metriä leveä. Lammella ei ole kartan mukaan saaria.  Sen rantaviivan pituus on 500 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Kymijoen alueen (14.1) Pyhäjärven alue (Kymijoki)ella (14.12), jonka Musta-Ruhmaksen valuma-alueeseen (14.126) se kuuluu. Lammen vedenpinnan korkeus on 95,6 metriä mpy.
Sauhu-Santtu

Sauhu-Santtu on lastenohjelma Pikku Kakkosessa esitetyn ohjelman kotitonttu. Hän asui Kotolaisten omakotitalon puuhellassa. Sauhu-Santtua on tehty viisitoista jaksoa.
Jaksot

Puuhellan uusi asukas
Sauhu-Santtu asettuu taloksi
Tutkimusmatka
Avain on kadonnut
Suursiivous
Isäntä on uneton
Murtovaras
Sauhu-Santtu rakastuu
Santtu urheilee
Aavikon armoilla
Puku-Jussin kotiin paluu
Hammastaksat nousevat
Haamujahti
Vaatehuoneessa on koi!
Jouluvakoilua
Rooleissa

Sauhu-Santtu - Tom Lindholm
Sauhu-Anttu - Jukka Sipilä
Lentäjä Eto-Epeli - Hannu Valtonen
Nukku-Liisa - Helena Kallio
Barbi - Christa Laurila
Pölypunkki - Pekka Salo
Puku-Jussi - Ola Tuominen
Meiju Hammaskeiju - Mari Turunen
Hihhulihei - Ola Tuominen
Joulutonttu Iivari - Riku Suokas
Kertoja - Martti Silvennoinen
Tekijät

Käsikirjoitus - Pauli Heikkilä
Musiikki - Safka Pekkonen
Puvustaja - Eija-Riitta Alhainen
Naamioitsija - Maarit Leimu
Grafiikka - Markku Lyytinen
Kuvaussihteeri - Ulla-Maija Varjo
Tuottaja - Jarmo Oksa
Työryhmä - Rauno Haikonen, Riikka Hakala, Pirjo Hakkarainen, Sari Honkanen, Saara Joro, Tuomo Kaatranen, Erkki Paavilainen, Rauno Pulli, Sakari Salo, Seppo Selkälä
Selänne

Selänne
Selänne on ympäristöään korkeampi alue, jossa korkeuskäyrät eivät muodosta suljettuja silmukoita vaan vain mutkan. Selänteen ja kukkulan muotoero on sama kuin niemen ja saaren.
Aiheesta muualla

Kuvia tai muita tiedostoja aiheesta Selänne Wikimedia Commonsissa
Selänne (elokuva)

| Selänne |
| --- | --- |
 Elokuvan teatterijuliste.
Ohjaaja:  JP Siili
Käsikirjoittaja:  JP Siili
Perustuu:  Jääkiekkoilija Teemu Selänteen elämäkertaan.
Tuottaja:  Marko Talli
Säveltäjä:  Pessi Levanto
Kuvaaja:  Jyrki Arnikari, Tuukka Temonen, Hannu Pyyhtiä
Leikkaaja:  Harri Ylönen
Valmistustiedot
Valmistusmaa:   Suomi
Tuotantoyhtiö:  Yellow Film & TV
Levittäjä:  SF Film
Ensi-ilta:  27. syyskuuta 2013
Alkuperäiskieli:  suomi
Budjetti:  430 000 €
Katsojat:  130 530
Aiheesta muualla
IMDb 
Elonet
Infobox OKNimi-testi OK: 
Selänne (markkinoinnissa myös Sel8nne jääkiekkoilijan pelinumeron mukaan) on suomalainen JP Siilin ohjaama dokumenttielokuva, joka käsittelee suomalaisen jääkiekkoilija Teemu Selänteen elämäkertaa hänen lapsuusvuosistaan jääkiekkoliiga NHL:n ammattilaiseksi kauden 2012–2013 loppuun asti.
Elokuva sai ensi-iltansa elokuvateattereissa 27. syyskuuta 2013. Dokumentilla oli avausviikonloppuna 22 560 katsojaa, mikä rikkoi Michael Mooren ohjaaman Fahrenheit 9/11-dokumentin 8 249 katsojan avausennätyksen. Elokuvasta tuli samalla kaikkien aikojen eniten katsojia teattereihin avausviikonloppunaan vetänyt suomalainen dokumenttielokuva, kun se rikkoi Vesa-Matti Loirista kertovan Vesku-elokuvan 6 271 katsojan ennätyksen. Se on vuoteen 2016 mennessä katsojien kokonaismäärässä Suomen toiseksi katsotuin dokumenttielokuva.
Vastaanotto

| 0 | 1 | 2 |
| --- | --- | --- |
Episodi Jani Svensk: 
MTV.fi Outi Heiskanen: 
Turun Sanomat Kari Salminen:
Selänoja

Selänoja on kylä Hausjärvellä. Kylä sijaitsee Hikiältä Myllylammelle kulkevan Selänojantien varrella. Hausjärven kuntakeskukseen Oittiin on Selänojasta matkaa noin 14 kilometriä. Hikiälle matkaa on viisi kilometriä ja siellä sijaitsee myös lähin rautatieasema. Lähin kaupunki on Riihimäki.
Historia

Selänojan kylä on saattanut olla asutettu myöhäiskeskiajalta lähtien. Kylä muodostui Hikiältä Riihimäelle johtavan tien varrelle. Kylässä oli vuonna 1539 neljä taloa: Heiskala, Nokkala, Savula ja Timperi. Timperi jaettiin vuonna 1758 Timperiksi ja Alastaloksi. Nokkala jaettiin vuonna 1773 Yli- ja Ali-Nokkalaksi ja vuonna 1793 Savulasta jaettiin Mäkelä. Isojaon aikana kylään muodostettiin Jussila ja Mattila, jotka olivat aiemmin perutettuja torppia. Muita torppia kylässä olivat Myllyntausta, Kutinoja, Sillantausta ja Mäkelä.
Kylän keskusta säilyi tiivinä vanhalla kylätontilla ja rakennuskanta on pääosin 1800-luvun lopulta ja 1900-luvun alusta. Rakennuksissa on piirteistä jugendista ja klassismista. Nykyisin kylän alue on harvaan rakennettua ja 1900-luvun lopulla purettu pohjoisosa pusikkoineen. Kyläkeskuksen ympärillä levittäytyy peltomaisema ja kyläraitin varrelle istutetut puut lisäävät kylän viehätystä.
Selwyn Ward

| Selwyn Ward> Henkilötiedot |
| --- | --- |
Koko nimi:  Selwyn Jaydon Ward
Syntynyt: 13. kesäkuuta 1977 (ikä 47)  Kokomo, Indiana
Ammatti:  näyttelijä
Näyttelijä
Aktiivisena:  1997–
Merkittävät roolit:  TJ Johnson (Power Rangers Turbo)
Aiheesta muualla
IMDb 
Selwyn Jaydon Ward (s. 13. kesäkuuta 1977 Kokomo, Indiana) on yhdysvaltalainen näyttelijä, joka tunnetaan parhaiten roolistaan TJ Johnsonina televisiosarjoissa Power Rangers Turbo ja Power Rangers in Space.
Ura

Wardin näyttelijäura alkoi vuonna 1997 televisiosarjassa Power Rangers Turbo, jossa hän tuli Jason David Frankin näyttelemän Punaisen Turbo Rangerin Tommy Oliverin seuraajaksi. Tämän myötä Wardista tuli ensimmäinen tummaihoinen, joka on esittänyt Punaista Rangeria. Sarjan aikana hänellä oli cameorooli elokuvassa American History X. Wardin näyttelemä hahmo TJ Johnson jatkoi vielä Power Rangers in Spacessa, mutta tällä kertaa Sinisenä Avaruus Rangerina. Sarjaa esitettiin vuonna 1998, jonka jälkeen Ward vieraili vielä kahdessa jaksossa Power Rangers: Lost Galaxyssa Sinisenä Avaruus Rangerina.
Power Rangersin jälkeen Ward teki muutamia vierasesiintymisiä televisiosarjoissa ja pieniä rooleja elokuvissa Moesha, The Expendables ja Passions. Hän palasi vielä Power Rangersin pariin vuonna 2002 Power Rangers: Wild Forcessa, jossa Ward uusi roolinsa Punaisena Rangerina jaksossa "Forever Red".
Sinipeippo

| Sinipeippo |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Loistopeipot Estrildidae
Suku::  Sinipeipot Uraeginthus
Laji::  angolensis
Kaksiosainen nimi
 Uraeginthus angolensis  (Linnaeus, 1758) 
Katso myös
   Sinipeippo Wikispeciesissä   Sinipeippo Commonsissa 
Infobox OKNimi-testi OKIUCN-testi OK: 
Sinipeippo (Uraeginthus angolensis) on loistopeippojen heimoon kuuluva varpuslintu.
Levinneisyys

Sinipeippoa tavataan luonnonvaraisena Angolassa, Botswanassa, Burundissa, Kongon tasavallassa, Kongon demokraattisessa tasavallassa, Malawissa, Mosambikissa, Namibiassa, Etelä-Afrikassa, Swazimaassa, Tansaniassa, Sambiassa ja Zimbabwessa. São Tomé ja Príncipessä sitä tavataan istutettuna. Lajin on kuvattu olevan yleinen tai joskus runsaslukuinen. Sen kannankehitys on vakaa, ja se on luokiteltu elinvoimaiseksi.
Shane Black

| Shane Black |
| --- | --- |
 Shane Black San Diegon Comic-Conissa vuonna 2018.
Henkilötiedot
Syntynyt: 16. joulukuuta 1961 (ikä 62) Pittsburgh, Pennsylvania, Yhdysvallat
Ammatti:  elokuvakäsikirjoittaja, elokuvaohjaaja, elokuvatuottaja, näyttelijä
Ohjaaja
Aktiivisena:  1986–
Tunnetuimmat ohjaukset:  Kiss Kiss Bang Bang Iron Man 3 The Nice Guys The Predator
Aiheesta muualla
IMDb 
Elonet
Shane Black (s. 16. joulukuuta 1961 Pittsburgh, Pennsylvania, Yhdysvallat) on yhdysvaltalainen elokuvakäsikirjoittaja, elokuvaohjaaja, elokuvatuottaja ja näyttelijä.
Blackin tunnetuimmat elokuvat käsikirjoittajana ovat Tappava ase, Tappava ase 2, Viimeinen partiopoika, The Long Kiss Goodnight, Kiss Kiss Bang Bang ja Iron Man 3. Ohjaajana Black teki debyyttinsä vuonna 2005 elokuvalla Kiss Kiss Bang Bang ja hän myös ohjasi vuonna 2013 ilmestyneen Iron Man 3:n. Näyttelijänä Blackin tunnetuin rooli lienee vuonna 1987 ilmestyneessä elokuvassa Predator – saalistaja.
Filmografia

| Vuosi | Elokuva | Filmografia> Ohjaajana | Filmografia> Käsikirjoittajana | Filmografia> Näyttelijänä | Erityismaininta |
| --- | --- | --- | --- | --- | --- |
| 1986 | Night of the Creeps | ei | ei | Poliisi poliisiasemalla | Kreditoimaton rooli |
| 1987 | Tappava ase | ei | kyllä |  |  |
| 1987 | Predator – saalistaja | ei | ei | Hawkins | Kreditoimaton käsikirjoittaja |
| 1987 | The Monster Squad | ei | kyllä |  |  |
| 1988 | Dead Heat | ei | ei | Patrolman |  |
| 1989 | Tappava ase 2 | ei | kyllä |  |  |
| 1991 | Viimeinen partiopoika | ei | kyllä |  | Toimi myös vastaavana tuottajana |
| 1991 | Dark Justice (TV-sarja) | ei | ei   | Caldecott Rush | Jakso "Nowhere to Hide" |
| 1993 | RoboCop 3 | ei | ei | Donnelly |  |
| 1993 | Last Action Hero | ei | kyllä |  |  |
| 1994 | Night Realm | ei | ei | Role |  |
| 1996 | The Long Kiss Goodnight | ei | kyllä |  | Toimi myös tuottajana |
| 1997 | Elämä on ihanaa | ei | ei | Brian, Cafe 24:n manageri |  |
| 1997 | An Alan Smithee Film: Burn Hollywood Burn | ei | ei | Cameorooli |  |
| 2002 | The Boy Scout (lyhytelokuva) | ei | ei | Henchman #2 |  |
| 2005 | Kiss Kiss Bang Bang | kyllä | kyllä |  |  |
| 2006 | A.W.O.L. (lyhytelokuva) | ei | kyllä |  | Käsikirjoitus kreditoitu nimellä Holly Martins, Toimi myös vastaavana tuottajana nimellä Harry Lime |
| 2007 | Monkeys | ei | ei | Role |  |
| 2013 | Iron Man 3 | kyllä | kyllä |  |  |
| 2013 | Marvel One-Shot: Agent Carter (lyhytelokuva) | ei | ei | Kertojaäänenä |  |
| 2016 | The Nice Guys | kyllä | kyllä |  |  |
| 2016 | Swing State | ei | ei | Luke |  |
| 2018 | The Predator | kyllä | kyllä |  |  |
| Vielä julkaisematon (VJ) | The Destroyer | kyllä | kyllä |  |  |
| VJ | Doc Savage | kyllä | kyllä |  |  |
Aiheesta muualla

Kuvia tai muita tiedostoja aiheesta Shane Black Wikimedia Commonsissa
Saksan 9. armeija

| 9>  armeija |
| --- | --- |

Toiminnassa:  1940-1945
Valtio:   Saksa
Puolustushaarat:   Maavoimat
Koko:  2-4 armeijakuntaa, useita divisioonia
Sodat ja taistelut:  Toinen maailmansota
Saksan 9. armeija (saks. 9. Armee) oli Saksan maavoimien armeijatason yhtymä toisessa maailmansodassa.
Perustaminen

Armeija perustettiin 15. toukokuuta 1940 nimeämällä idän esikunta (saks. Stabes des Oberbefehlshabers Ost) uudelleen. Armeija tunnettiin toukokuusta kesäkuuhun 1941 myös nimellä varuskuntaesikunta Blaurockia. Heinäkuussa 1944 se muutettiin ryhmä Vormanniksi.
Palvelus

Perustamisen jälkeen armeija miehitti Ranskan valtauksen aikana Siegfried-linjaa ollen strategisena reservinä. Vuonna 1941 armeijan vahvuutta kasvatettiin ja se liitettiin osaksi Keskustan armeijaryhmää, jonka mukana se hyökkäsi Neuvostoliittoon 22. kesäkuuta operaatio Barbarossassa.
Komentajat

Armeijankomentajina olivat:
kenraalieversti Johannes Blaskowitz perustaminen - 29. toukokuuta 1940
kenraalieversti Adolf Strauss 29. toukokuuta 1940 - 15. tammikuuta 1942
kenraalieversti Walter Model 15. tammikuuta - 23. toukokuuta 1942
jalkaväenkenraali Albrecht Schubert 23. toukokuuta - 10. kesäkuuta 1942
kenraalieversti Heinrich von Vietinghoff-Scheel 1. syyskuuta 1942 - 1. joulukuuta 1942
kenraalieversti Walter Model 1. joulukuuta 1942 - 19. maaliskuuta 1943
panssarikenraali Josef Harpe 19.-30. maaliskuuta 1943
kenraalieversti Walter Model 30. maaliskuuta - 20. toukokuuta 1943
panssarikenraali Josef Harpe 20. toukokuuta - 9. kesäkuuta 1943
marsalkka Walter Model 9. kesäkuuta - 4. marraskuuta 1943
kenraalieversti Josef Harpe 4. -30. marraskuuta 1943
marsalkka Walter Model 30. marraskuuta 1943 - 9. tammikuuta 1944
kenraalieversti Josef Harpe 9. tammikuuta - 1. toukokuuta 1944
jalkaväenkenraali Hans Jordan 20. tammikuuta - 27. kesäkuuta 1944
panssarikenraali Nikolaus von Vormann 27. kesäkuuta - 21. syyskuuta 1944
panssarikenraali Smilo Freiherr von Lüttwitz 21. syyskuuta 1944 - 19. tammikuuta 1945
jalkaväenkenraali Theodor Busse 19. tammikuuta 1945 - antautumiseen
Samuel Vincent

| Samuel Vincent |
| --- | --- |

Henkilötiedot
Koko nimi:  Samuel Vincent Khouth
Syntynyt: 5. lokakuuta 1971 (ikä 53)  North Vancouver, Brittiläinen Kolumbia
Näyttelijä
Taiteilijanimet:  Sam Vincent Sam Khouth
Aktiivisena:  1984–
Merkittävät roolit:  Edd (Ed, Edd n Eddy) Krypto (Krypto the Superdog) Aerrow (Storm Hawks)
Aiheesta muualla
Viralliset kotisivut
IMDb 
Samuel Vincent Khouth (s. 5. lokakuuta 1971 North Vancouver, Brittiläinen Kolumbia, Kanada) on kanadalainen ääninäyttelijä, joka tunnetaan parhaiten animaatiosarjasta Ed, Edd n Eddy.
Ura

Kuten monet kanadalaiset ääninäyttelijät myös Vincent on työskennellyt Ocean Group yhtiössä, joka dubbaa usein japanilaisia animesarjoja. Dubbaamisen lisäksi hän on tehnyt alkuperäisiä äänirooleja 1990-luvulta asti ja tehnyt myös satunnaisia esiintymisiä televisiosarjoissa, kuten Viinitila Falcon Crest, Cagney & Lacey, Baywatch ja Da Vincin murhatutkimukset. Hän ääninäytteli myös Flim-yksisarvista My Little Pony-Friendship is Magic[vanhentunut linkki]-animaatiosarjan jaksossa "The Super Speedy Cider Squeezy 6000".
Hänen veljensä on näyttelijä Gabe Khouth, joka tekee myös äänirooleja animaatioihin.
Aiheesta muualla

TV.com[vanhentunut linkki]
Anime News Network
Voice Chasers (Arkistoitu – Internet Archive)
Scott Gammer

| Scott Gammer> Henkilötiedot |
| --- | --- |
Koko nimi:  Scott Gammer
Syntynyt: 24. lokakuuta 1976 (ikä 47) Pembroke Dock, Wales
Kansalaisuus:  Britannia
Nyrkkeilijä
Painoluokka:  raskassarja
Kätisyys:  oikeakätinen, eli nyrkkeilytermein Orthodox
Ammattilaistilastot
Ottelut:  24
Voitot:  18
– tyrmäysvoitot:  9
Tappiot:  5
Ratkaisemattomat:  1
Scott Gammer (s. 24. lokakuuta 1976 Pembroke Dock, Wales) on brittiläinen nyrkkeilijä. Gammer on entinen Britannian raskaansarjan mestari.
Ammattilaisura

Gammer siirtyi ammattilaiseksi vuonna 2002.
Heinäkuun 16.päivänä 16 ammattilaisottelun jälkeen Gammer kohtasi Mark Krencen Ison-Britannian raskaansarjan kiistattomassa mestaruusottelussa. Gammer voitti ottelun 9. erän teknisellä tyrmäyksellä.
Hänen ensimmäinen tittelinpuolustuksensa oli 13. lokakuuta 2006. Gammer voitti Micky Steedsin pistein.
Toinen tittelin puolustus Williamsia vastaan oli 9. helmikuuta 2007. Tämä oli toinen yritys Williamsille, joka pääsi tavoittelemaan titteliä voittamalla Audley Harrisonin 9. syyskuuta 2006. Gammer viimeinkin nyrkkeili Williamsin kanssa maaliskuun toisena päivänä vuonna 2007 Neath Sports Centressä, Glamorganissa. Williams voitti ottelun yhdeksännessä erässä tyrmäyksellä tuottamalla Gammerille tämän ensimmäisen tappion hänen ammattiurallaan. Williams-ottelun jälkeen Gammer on otellut rankasti tappiollisen listan omaavaa Paul Kingiä vastaan. Kingin hän voitti pistein 6. erän jälkeen.  Vuonna 2007 Gammer hävisi John McDermottille. Vuonna 2008 Gammer iski yhteen Francesco Pianetan kanssa luovuttaen 8 erässä käsivamman vuoksi.
30. toukokuuta 2009 Gammer hävisi Robert Heleniukselle tyrmäyksellä kahdeksaneräisen ottelun kuudennessa erässä.
Aiheesta muualla

boxrec.com
Shirley Verrett

Shirley Verrett vuonna 1975.
Shirley Verrett (31. toukokuuta 1931 – 5. marraskuuta 2010) oli yhdysvaltalainen mezzosopraano.
Verrett syntyi afroamerikkalaiseen seitsemännen päivän adventistiperheeseen New Orleansissa, Louisianassa. Hän teki oopperadebyyttinsä vuonna 1957 ja pääsi jo 1958 New Yorkin kaupunginoopperaan.
Verrett opiskeli Los Angelesissa sekä New Yorkin Juilliard Schoolissa. Hän pääsi myöhemmällä urallaan esiintymään muun muassa La Scalaan, Metropolitan-oopperaan ja Covent Gardeniin. Hän julkaisi vuonna 2003 muistelmateoksen I Never Walked Alone.
Shinanojoki

| Shinanojoki |
| --- | --- |
 Joen alajuoksua Niigatassa
Alkulähde:  Kobushivuori
Laskupaikka:  Japaninmeri
Maat:   Japani
Pituus:  367 km
Valuma-alue:  11 900 km²
Shinanojoki (jap. 信濃川, Shinanogawa) on Japanin pisin joki. Se on 367 kilometriä pitkä ja virtaa Naganon prefektuurin Kobushivuorelta Niigatan prefektuuriin ja laskee Japaninmereen. Joen valuma-alueen laajuus on 11 900 neliökilometriä. Yläjuoksullaan Naganon prefektuurin puolella se tunnetaan nimellä Chikumajoki (jap. 千曲川, Chikumagawa). Sillä on lukuisia sivujokia, mukaan lukien Sai ja Uono.
Vuonna 1923 Shinanojoen ja Japaninmeren välille rakennettiin Ōkōzun kanava suojaamaan joen alajuoksun tasankoa kevättulvilta.
Aiheesta muualla

Kuvia tai muita tiedostoja aiheesta Shinanojoki Wikimedia Commonsissa
信濃川河川事務所 (japaniksi) (englanniksi)
Sinipeipot

| Sinipeipot |
| --- | --- |
 Punaposkipeippo (Uraeginthus bengalus)
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Loistopeipot Estrildidae
Suku::  Sinipeipot Uraeginthus  Cabanis, 1851
Katso myös
   Sinipeipot Wikispeciesissä   Sinipeipot Commonsissa 
Infobox OKNimi-testi OK: 
Sinipeipot (Uraeginthus) on loistopeippojen heimoon kuuluva varpuslintusuku. Sinipeippojen sukuun kuuluu BirdLifen mukaan 3 lajia.
Sinipeippoihin kuuluvia lajeja

Punaposkipeippo (Uraeginthus bengalus)
Sinipeippo (Uraeginthus angolensis)
Sinipääpeippo (Uraeginthus cyanocephalus)
Aiheesta muualla

ITIS: Uraeginthus (englanniksi)
Shirley Stobs

| Mitalit> Maa:   Yhdysvallat.Naisten uinti. Olympialaiset  | Mitalit> Maa:   Yhdysvallat.Naisten uinti. Olympialaiset  | Mitalit> Maa:   Yhdysvallat.Naisten uinti. Olympialaiset  | Maa:   Yhdysvallat> Naisten uinti. |
| --- | --- | --- | --- |
|  Kultaa | Rooma 1960 | 4 × 100 metrin vapaauintiviesti |  |
Shirley Anne Stobs (20. toukokuuta 1942 Miami, Florida) on entinen yhdysvaltalainen uimari ja olympiavoittaja. Hän voitti olympiakultaa naisten 4 × 100 metrin vapaauintiviestistä Rooman kesäolympialaisissa 1960. Stobsin kanssa samassa joukkueessa uivat Joan Spillane, Carolyn Wood ja Christina von Saltza. Joukkueen uima aika (4.08,9) oli samalla myös uusi maailmanennätys.
Stobs edusti uintiurallaan Miami Shores Country Clubia. Hän on 162 senttimetriä pitkä ja painoi uintiurallaan 56 kilogrammaa.
Semper fidelis

Fraasi esiintyy muun muassa Yhdysvaltain merijalkaväen sinetissä.
Semper fidelis on latinankielinen fraasi, joka suomennettuna tarkoittaa "Aina uskollinen". Se on muun muassa Yhdysvaltain merijalkaväen (usein lyhennetyssä muodossa Semper fi) sekä useiden muiden sotilasyksiköiden, sukujen ja kaupunkien motto.
”Semper Fidelis” on myös Yhdysvaltain merijalkaväen marssi, jonka sävelsi John Philip Sousa.
Sara Vanninen

| Sara Vanninen> Henkilötiedot |
| --- | --- |
Syntynyt: 1989 (ikä 34–35) Savonlinna
Ammatti:  bloggaaja, somevaikuttaja
Puoliso:  Juuso Kukkonen
Aiheesta muualla
Kotisivu
Sara Vanninen (s. 1989 Savonlinna) on suomalainen bloggaaja ja somevaikuttaja. Vanninen aloitti Sara Tickle -bloginsa (ent. Tickle Your Fancy) vuonna 2009. Vanninen on yksi Suomen parhaiten ansaitsevista bloggaajista, joka vuonna 2019 kertoi ansiotuloikseen noin 250 000 euroa.
Kesällä 2020 hän osallistui Selviytyjät Suomi -ohjelman kuvauksiin, jotka koronarajoitusten takia tehtiin Haaparannan saaristossa. Ohjelmaan osallistui 16 julkisuudesta tunnettua henkilöä. Ohjelma esitettiin televisiossa keväällä 2021.
Vanninen avioitui Jussi Kukkosen kanssa heinäkuussa 2021 ja he saivat pojan joulukuussa 2021.
Aiheesta muualla

Sara Vanninen Instagramissa
Sara Tickle -sivut
Katriina Pajari: Näin hän vaikuttaa Helsingin Sanomat.  6.8.2022. Viitattu 7.8.2022.
Sara Wennerberg-Reuter

Sara Margaret Eugenia Eufrosyne Wennerberg-Reuter (11. helmikuuta 1875 Otterstad – 29. maaliskuuta 1959 Tukholma) oli ruotsalainen säveltäjä ja urkuri. Hän opiskeli Tukholman kuninkaallisessa musiikkikorkeakoulussa vuosina 1893–1895 ja sitten Saksassa (Leipzig, 1896–98; Berliini, 1901–02). Vuosina 1906–46 Wennerberg-Reuter toimi Sofiankirkon urkurina Tukholmassa; asema oli pysyvä vuodesta 1918. Hänet valittiin Ruotsin säveltäjäseuran jäseneksi vuonna 1921, ja hän sai kuninkaallisen Litteris et Artibus -mitalin vuonna 1931.
Wennerberg-Reuterin tyyli säveltäjänä oli konservatiivinen, ja hän tekikin avoimesti pesäeron myöhäisromantiikan ja ekspressionismin trendeihin.